CELEX: 62008CN0430
Language: et
Date: 2008-09-29 00:00:00
Title: Kohtuasi C-430/08: Eelotsusetaotlus, mille esitas VAT and Duties Tribunals, London (Ühendkuningriik) 29. septembril 2008 — Terex Equipment Ltd versus The Commissioners for Her Majesty's Revenue & Customs

20.12.2008   
            
            
               ET
            
            
               Euroopa Liidu Teataja
            
            
               C 327/13
            
         Eelotsusetaotlus, mille esitas VAT and Duties Tribunals, London (Ühendkuningriik) 29. septembril 2008 — Terex Equipment Ltd versus The Commissioners for Her Majesty's Revenue & Customs
   (Kohtuasi C-430/08)
   (2008/C 327/22)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunals, London (Edinburgh Tribunal Centre'i taotluse alusel)
   Põhikohtuasja pooled
   
      Kaebuse esitaja: Terex Equipment Ltd
   
      Vastustaja: The Commissioners for Her Majesty's Revenue & Customs
   Eelotsuse küsimused
   
               1.
            
            
               Kas seadustik (1), eriti selle artikkel 78 lubab protseduurikoodi muutmise eesmärgil deklaratsiooni parandada ning kui lubab, siis kas HMRC on kohustatud deklaratsiooni muutma ja olukorra lahendama?
            
         
               2.
            
            
               Kas käesolevas kohtuasjas käsitletavad kaubad viidi tollijärelevalve alt välja ebaseaduslikult seadustiku artikli 203 lõike 1 tähenduses koostoimes rakendusmääruse (2) artikliga 865?
            
         
               3.
            
            
               Kui vastus teisele küsimusele on jaatav, siis kas seega tekkis seadustiku artikli 203 alusel tollivõlg impordil?
            
         
               4.
            
            
               Isegi kui seadustiku artikli 203 alusel ei ole tekkinud tollivõlga, siis kas tollivõlg on tekkinud artikli 204 toimel, arvestades:
               
                           i)
                        
                        
                           järeldusi „ilmse hooletuse” kohta ja
                        
                     
                           ii)
                        
                        
                           küsimust, kas HMRC jättis täitmata seadustiku artikli 221 lõike 3, jättes tähtaegselt teatamata artikli 204 alusel tekkinud tollivõla?
                        
                     
         
               5.
            
            
               Arvestades, et:
               
                           i)
                        
                        
                           olukorda ei saa lahendada seadustiku artikli 78 alusel ja
                        
                     
                           ii)
                        
                        
                           tekkis tollivõlg ja
                        
                     
                           iii)
                        
                        
                           tekkis eriolukord, mida on silmas peetud rakendusmääruse artiklis 899,
                        
                     siis kas siseriiklikul kohtul oli õigus järeldada, et puudus ilmne hooletus, nii et tollivõlga tuleks seadustiku artikli 239 kohaselt vähendada?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3).